อิสราเอล ประเทศแรก ๆ ที่กำลังจะเอาชนะ โรคระบาด
ถ้าหากพูดถึงประเทศที่ควบคุมการระบาดของโควิด 19 ได้ดีในตอนนี้ ประเทศหนึ่งที่ต้องพูดถึง ก็คงเป็น “อิสราเอล”  อิสราเอล เป็นประเทศที่มีสัดส่วนพลเมืองเข้ารับวัคซีนมากที่สุดในโลกขณะนี้ และเมื่อวันที่ 18 เมษายน ที่ผ่านมา รัฐบาลอิสราเอล ก็อนุญาตให้พลเมืองไม่ต้องใส่หน้ากากอนามัยออกนอกบ้านกันได้แล้ว  จากข้อมูลล่าสุด มีพลเมืองในอิสราเอลมากกว่า 61.7% เข้ารับวัคซีนแล้ว 1 โดส  และฉีดครบ 2 โดสแล้ว คิดเป็น 57.4% ของประชากรทั้งประเทศที่ประมาณ 9 ล้านคน  หรือพูดได้ว่า อิสราเอล น่าจะเป็นประเทศแรก ๆ ของโลก ที่สามารถสร้าง Herd Immunity หรือภูมิคุ้มกันหมู่ให้กับคนในประเทศได้ (ซึ่งจะเกิดขึ้นเมื่อประชาชนในประเทศได้รับวัคซีนครบ 2 โดส อย่างน้อย 70-90% ของประชากร จากการคาดการณ์ขององค์การอนามัยโลก)  แล้วประเทศแห่งนี้ มีเรื่องราวอะไรที่น่าสนใจบ้าง ? ลงทุนแมนจะเล่าให้ฟัง
24 เม.ย. 2564

อิสราเอล ประเทศแรก ๆ ที่กำลังจะเอาชนะ โรคระบาด /โดย ลงทุนแมน
ถ้าหากพูดถึงประเทศที่ควบคุมการระบาดของโควิด 19 ได้ดีในตอนนี้
ประเทศหนึ่งที่ต้องพูดถึง ก็คงเป็น “อิสราเอล”
อิสราเอล เป็นประเทศที่มีสัดส่วนพลเมืองเข้ารับวัคซีนมากที่สุดในโลกขณะนี้
และเมื่อวันที่ 18 เมษายน ที่ผ่านมา รัฐบาลอิสราเอล ก็อนุญาตให้พลเมืองไม่ต้องใส่หน้ากากอนามัยออกนอกบ้านกันได้แล้ว
จากข้อมูลล่าสุด มีพลเมืองในอิสราเอลมากกว่า 61.7% เข้ารับวัคซีนแล้ว 1 โดส 
และฉีดครบ 2 โดสแล้ว คิดเป็น 57.4% ของประชากรทั้งประเทศที่ประมาณ 9 ล้านคน
หรือพูดได้ว่า อิสราเอล น่าจะเป็นประเทศแรก ๆ ของโลก ที่สามารถสร้าง Herd Immunity หรือภูมิคุ้มกันหมู่ให้กับคนในประเทศได้ (ซึ่งจะเกิดขึ้นเมื่อประชาชนในประเทศได้รับวัคซีนครบ 2 โดส อย่างน้อย 70-90% ของประชากร จากการคาดการณ์ขององค์การอนามัยโลก)
แล้วประเทศแห่งนี้ มีเรื่องราวอะไรที่น่าสนใจบ้าง ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่านและนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
อิสราเอลเป็นประเทศที่ตั้งอยู่ในแถบตะวันออกกลาง 
บนชายฝั่งตะวันออกเฉียงใต้ของทะเลเมดิเตอร์เรเนียน
โดยอิสราเอลมีเขตแดนติดกับหลายประเทศในตะวันออกกลาง คือ เลบานอน ซีเรีย และจอร์แดน
และพื้นที่บางส่วนทางทิศตะวันตกเฉียงใต้อยู่ติดกับคาบสมุทรไซนาย ของประเทศอียิปต์
อิสราเอล ถือเป็นประเทศหนึ่งจากเอเชีย ที่มีระดับการพัฒนาทางเศรษฐกิจค่อนข้างสูง เทียบได้กับประเทศพัฒนาแล้วอย่างประเทศในแถบยุโรปหรือสหรัฐอเมริกา
ในปี 2019 อิสราเอลมีมูลค่า GDP เท่ากับ 12.1 ล้านล้านบาท เมื่อหารด้วยจำนวนประชากรประมาณ 9 ล้านคน รายได้เฉลี่ยต่อหัวของประชากร เท่ากับ 1.3 ล้านบาทต่อปี สูงเป็นอันดับที่ 19 ของโลก
จุดที่เรียกว่าเด่นมาก ๆ ของอิสราเอล 
คือการให้ความสำคัญกับการค้นคว้าและวิจัย (R&D) ของประเทศอย่างมาก
โดยในปี 2018 งบประมาณด้าน R&D มีสัดส่วนสูงถึง 4.95% ของ GDP ประเทศ 
ซึ่งสูงที่สุดในโลกในปีนั้น จากการจัดอันดับของ World Bank
การให้ความสำคัญกับด้าน R&D กลายเป็นปัจจัยสำคัญ 
ที่ส่งผลให้อิสราเอล กลายเป็นประเทศที่มีความก้าวหน้าสูง
ในด้านนวัตกรรมวิทยาศาสตร์และเทคโนโลยี
เมื่อบวกกับการที่ประเทศมีประชากรน้อย ซึ่งทำให้ตลาดของพวกเขานั้นเล็กมาก 
DNA ในการทำธุรกิจของคนในอิสราเอล จึงเป็นการ “Think Global” หรือจะทำอะไรทั้งที ทั้งภาครัฐและผู้ประกอบการของอิสราเอลต้องคิดใหญ่ไปสู่ระดับโลกเลย
แล้วมีอะไรบ้างของอิสราเอลในวันนี้ ที่ก้าวไปสู่ระดับโลก ?
- เป็นประเทศที่มีจำนวนบริษัท Startup มากกว่า 6,000 บริษัท มากที่สุดเป็นอันดับ 2 ของโลก รองจากสหรัฐอเมริกา
- เป็นประเทศที่มีจำนวนบริษัทจดทะเบียนในตลาดหุ้น Nasdaq มากที่สุดอันดับ 3 รองจากสหรัฐอเมริกาและจีน
- เป็นศูนย์กลางการค้าเพชรและอัญมณีของโลก โดยมีตลาดกลางค้าเพชรที่ใหญ่ที่สุดในโลก ตั้งอยู่ที่กรุงเทลอาวีฟ เมืองท่าสำคัญของประเทศ
- เป็นที่ตั้งของศูนย์วิจัยและพัฒนานวัตกรรมของบริษัทข้ามชาติมากกว่า 530 บริษัท เช่น IBM, Microsoft, Apple, Facebook, Google, Johnson & Johnson
แต่อิสราเอลก็ไม่ได้มีความโดดเด่นเพียงแค่ด้านนวัตกรรมวิทยาศาสตร์และเทคโนโลยีเพียงเท่านั้น อุตสาหกรรมท่องเที่ยวของอิสราเอล ก็ถือว่ามีความสำคัญต่อเศรษฐกิจของประเทศด้วยเช่นกัน
- ปี 2009 จำนวนนักท่องเที่ยวต่างชาติที่มาอิสราเอลเท่ากับ 2.7 ล้านคน
- ปี 2019 จำนวนนักท่องเที่ยวต่างชาติที่มาอิสราเอลเท่ากับ 4.6 ล้านคน
จึงทำให้ประเทศเล็ก ๆ อย่างอิสราเอลนั้น มีนักท่องเที่ยวต่างชาติประมาณ 50% ของจำนวนประชากรทั้งประเทศ
ในปี 2019 นิตยสาร Forbes จัดอันดับให้กรุงเทลอาวีฟ ติดอันดับ 1 ใน 20 เมืองของโลกที่เป็นจุดหมายปลายทางของนักท่องเที่ยว
โดยมีเมืองสำคัญอย่าง เทลอาวีฟ (Tel Aviv) ที่ไม่เพียงแต่เป็นเมืองสำคัญทางเศรษฐกิจและการค้าเพชรของอิสราเอลเท่านั้น แต่ยังเป็นเมืองที่มีความสำคัญทางประวัติศาสตร์ วัฒนธรรมรวม และเป็นที่ตั้งของสถาปัตยกรรมที่สวยงามของประเทศอีกด้วย
ในปี 2019 ประเทศอิสราเอลมีรายได้จากการท่องเที่ยวกว่า 207,000 ล้านบาท ขณะที่อุตสาหกรรมท่องเที่ยวนั้น มีการสร้างงานไม่ต่ำกว่า 230,000 ตำแหน่ง หรือประมาณ 6% ของจำนวนแรงงานทั้งประเทศ
รัฐบาลอิสราเอลพยายามโปรโมตอุตสาหกรรมท่องเที่ยวของประเทศ เพื่อเพิ่มรายได้ให้แก่ประเทศ ไม่ว่าจะเป็น
- การดำน้ำที่ไอลัต (Eilat) เมืองทางตอนใต้ของอิสราเอล ที่ถือเป็นสถานที่ดำน้ำระดับโลกที่นักดำน้ำทั่วโลกใฝ่ฝัน โดยแต่ละปีจะมีนักดำน้ำมาที่นี่กว่า 250,000 คน
- การท่องเที่ยวเชิงการแพทย์ (Medical Tourism) ซึ่งอิสราเอลนั้น ถือเป็นหนึ่งในประเทศที่มีความก้าวหน้าทางด้านการแพทย์อย่างมาก จนสามารถดึงดูดคนไข้จากต่างประเทศให้เข้ามารักษาที่นี่ได้ สร้างรายได้เข้าประเทศปีละเป็นหลักหมื่นล้านบาท
แน่นอนว่า การระบาดของโควิด 19 ในปี 2020 ที่ผ่านมา สร้างผลกระทบอย่างหนักต่ออุตสาหกรรมท่องเที่ยว รวมทั้งเศรษฐกิจของประเทศอิสราเอล
GDP ของอิสราเอลหดตัวลง 2.4% ซึ่งแม้จะดูเหมือนไม่มากเมื่อเทียบกับหลายประเทศ แต่การหดตัวของ GDP ในครั้งนี้ของอิสราเอล เป็นการติดลบที่รุนแรงที่สุดนับตั้งแต่ประเทศประกาศเอกราชเมื่อปี 1948 เลยทีเดียว
วิกฤติโรคระบาดครั้งนี้ ยังทำให้อัตราการว่างงานในประเทศพุ่งสูงกว่า 15% ในช่วงที่ประเทศมีมาตรการล็อกดาวน์ หลายธุรกิจต้องปิดตัวลงชั่วคราวและถาวร
อย่างไรก็ตาม ปี 2021 นี้ ก็มีการคาดการณ์กันว่า
เศรษฐกิจของอิสราเอลจะกลับมาเติบโตอย่างโดดเด่นจากปีที่แล้ว 
ซึ่งหนึ่งในปัจจัยสำคัญคือ การเร่งฉีดวัคซีนป้องกันการแพร่ระบาดของโควิด 19
วันนี้อิสราเอลเป็นประเทศที่มีอัตราการฉีดวัคซีนต่อจำนวนประชากร สูงเป็นอันดับต้น ๆ ของโลก
และถ้าถามว่าประเทศไหนที่เอาชนะโรคระบาดได้สมบูรณ์ที่สุดก่อนใคร
อิสราเอล ก็น่าจะเข้าเส้นชัยเป็นประเทศแรก ๆ..
╔═══════════╗
Blockdit เป็นแพลตฟอร์ม สำหรับนักอ่านและนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References:
-
-
-
-
-
-
-
-
-
-
-
-
-
-